ಮಕಾಕ್ ಕೋತಿಯು ಸ್ತನಿ ವರ್ಗದ ಪ್ರೈಮೇಟ್ ಗಣದ ಸರ್ಕೋಪಿತಿಸಿಡೀ ಕುಟುಂಬಕ್ಕೆ ಸೇರಿದ ಮಕಾಕ ಜಾತಿಯ ಕೋತಿ. ಇದರಲ್ಲಿ ಸುಮಾರು 12 ಪ್ರಭೇದಗಳುಂಟು. ದಕ್ಷಿಣ ಏಷ್ಯದಿಂದ ತೊಡಗಿ ಇಂಡೊನೇಷ್ಯ, ಫಿಲಿಪೀನ್ಸ್, ಹೈನಾನ್, ಫಾರ್ಮೋಸ, ಜಪಾನ್ ವರೆಗಿನ ವಿವಿಧ ದೇಶಗಳಲ್ಲಿ ಸುಮಾರು 11 ಪ್ರಭೇದಗಳೂ ಆಫ್ರಿಕದ ಆಲ್ಜೀರಿಯಾ, ಮೊರಾಕೊಗಳಲ್ಲಿ ಹಾಗೂ ಜಿಬ್ರಾಲ್ಟರಿನಲ್ಲಿ ತಲಾ ಒಂದು ಪ್ರಭೇದವೂ ಕಾಣದೊರೆಯುವುವು. ಇವುಗಳ ಪೈಕಿ ಬಲು ಪ್ರಸಿದ್ಧವಾದುವು ಇಂತಿವೆ: ಭಾರತದಲ್ಲಿ ಸಿಕ್ಕುವ ಮಕಾಕ ರೇಡಿಯೇಟ (ಬಾನೆಟ್ ಕೋತಿ); ಮಕಾಕ ಮುಲೆಟ (ರೀಸಸ್ ಕೋತಿ); ಮಕಾಕ ಸೈಲಿನಸ್ (ಲಯನ್ ಟೇಲ್ಡ್ ಮಕಾಕ್-ಸಿಂಗಳೀಕ); ಜಪಾನಿನಲ್ಲಿ ವಾಸಿಸುವ ಮಕಾಕ ಫಸ್ಕೇಟ; ಫಿಲಿಪೀನ್ಸ್ ವಾಸಿಯಾದ ಮಕಾಕ ಐರಸ್ (ಏಡಿಭಕ್ಷಕ ಮಕಾಕ್); ಆಲ್ಜೀರಿಯ, ಮೊರಾಕೊಗಳಲ್ಲಿ ಕಾಣಸಿಕ್ಕುವ ಮಕಾಕ ಸಿಲ್ವೇನಸ್ (ಬಾರ್ಬರಿ ಕೋತಿ).

ದೇಹರಚನೆ 
ಮಕಾಕ್ ಕೋತಿಗಳೆಲ್ಲವೂ ಮಧ್ಯಮ ಗಾತ್ರದವು; ದೇಹದ ಉದ್ದ 35-75 ಸೆಂಮೀ. ತೂಕ 5-15 ಕೆಜಿ. ಗಂಡು ಹೆಣ್ಣಿಗಿಂತ ದೊಡ್ಡದು. ಬಾರ್ಬರಿ ಕೋತಿಯನ್ನುಳಿದು ಎಲ್ಲವುಗಳಿಗೂ ಬಾಲವುಂಟು. ಬಾಲದ ಉದ್ದ ಕೆಲವು ಸೆಂಟಿಮೀಟರುಗಳಿಂದ ಹಿಡಿದು ಸುಮಾರು 60 ಸೆಂಮೀ ವರೆಗೆ ಇರುವುದುಂಟು. ಮುಖವನ್ನು ಬಿಟ್ಟು ಇಡೀ ದೇಹ ರೋಮಾವೃತವಾಗಿದೆ. ಕೆಲವು ಪ್ರಭೇದಗಳಲ್ಲಿ ತಲೆಯ ಮೇಲೆ ಉದ್ದ ಕೂದಲುಗಳ `ಟೋಪಿ'ಯುಂಟು. ಸಿಂಗಳೀಕದ ಮುಖದ ಸುತ್ತ ಜೂಲು ಇದೆ. ಜಪಾನಿನ ಮಕಾಕ್ ಕೋತಿಗೆ ಉದ್ದಮೀಸೆ, ಗಡ್ಡಗಳಿವೆ. ಎಲ್ಲ ಕೋತಿಗಳ ಮೈಬಣ್ಣ ಕಂದು ಇಲ್ಲವೇ ಹಸುರುಮಿಶ್ರಿತ ಕಪ್ಪು. ಮೂತಿ ಸ್ವಲ್ಪ ಮುಂಚಾಚಿದೆ. ಮೂಗಿನ ಹೊಳ್ಳೆಗಳು ಮೂತಿಯ ತುದಿಯಲ್ಲಿರದೆ ಕೊಂಚ ಮೇಲ್ಭಾಗದಲ್ಲಿ ಸ್ಥಿತವಾಗಿವೆ. ಮಕಾಕ್ ಕೋತಿಗಳು ಭಾರಿಗಾತ್ರದವಲ್ಲವಾದರೂ ಸದೃಢ ಮೈಕಟ್ಟು, ಪುಷ್ಟವಾದ ಕೈಕಾಲುಗಳನ್ನು ಪಡೆದಿರುವ ಬಲಶಾಲಿ ಕೋತಿಗಳೆನಿಸಿವೆ. ಧೈರ್ಯಶಾಲಿಗಳೂ ಹೌದು.

ನಡವಳಿಕೆ 
ಸಾಮಾನ್ಯವಾಗಿ ವಿವಿಧ ವಯಸ್ಸಿನ ಎರಡೂ ಲಿಂಗಗಳ ಸದಸ್ಯಗಳುಳ್ಳ ಸಣ್ಣ ಹಿಂಡುಗಳಲ್ಲಿ ಇವು ವಾಸಿಸುವವು. ಒಂದೊಂದು ಹಿಂಡಿನಲ್ಲಿ ಸುಮಾರು 24 ಸದಸ್ಯಗಳಿರುವುದುಂಟು. ಗುಂಪಿಗೆ ಬಲಯುತ ಗಂಡುಕೋತಿ ನಾಯಕ. ಇವು ನೆಲದ ಮೇಲೆ ಹೇಗೋ ಹಾಗೆ ಮರದ ಮೇಲೂ ಚುರುಕಾಗಿ ಸಾಗುವುವು. ಚೆನ್ನಾಗಿ ಈಜಲೂ ಬಲ್ಲವು. ಇವುಗಳ ಚಟುವಟಿಕೆಗಳೆಲ್ಲ ಹಗಲಿನಲ್ಲಿ.

ಆಹಾರ 
ವಿವಿಧ ಬಗೆಯ ಸಸ್ಯ ಸಾಮಗ್ರಿಗಳೂ ಕೀಟ, ಮೊಟ್ಟೆ ಮುಂತಾದ ಪ್ರಾಣಿವಸ್ತುಗಳೂ ಇವುಗಳ ಆಹಾರ.

ಸಂತಾನೋತ್ಪತ್ತಿ 
ಮಕಾಕ್ ಕೋತಿಗಳಲ್ಲಿ ಸಂತಾನವೃದ್ಧಿಯ ನಿರ್ದಿಷ್ಟ ಶ್ರಾಯವಿಲ್ಲ. ಗರ್ಭಾವಧಿಯ ಕಾಲ 5-7 ತಿಂಗಳುಗಳು. ಸಾಮಾನ್ಯವಾಗಿ ಒಂದು ಸಲಕ್ಕೆ ಒಂದೇಒಂದು ಮರಿ, ಅಪೂರ್ವವಾಗಿ ಅವಳಿ ಮರಿಗಳು ಹುಟ್ಟುವವು. ಮರಿಗಳು ಸುಮಾರು ಒಂದು ವರ್ಷ ಕಾಲ ತಾಯಿಯೊಂದಿಗೆ ಇದ್ದು ನಾಲ್ಕು ವರ್ಷ ವಯಸ್ಸಾಗುವ ವೇಳೆಗೆ ಬೇರೆಯಾಗುವುವು. ಇವುಗಳ ಸರಾಸರಿ ಜೀವಿತಕಾಲ 30 ವರ್ಷಗಳು.

ಮಾನವನೊಂದಿಗಿನ ಸಂಬಂಧ 
ರೀಸಸ್ ಹಾಗೂ ಬಾನೆಟ್ ಕೋತಿಗಳನ್ನು ಭಾರತದಲ್ಲಿ ಪೂಜ್ಯಭಾವನೆಯಿಂದ ಕಾಣಲಾಗುತ್ತದೆ. ಇವನ್ನು ಸಾಕುವುದೂ ಉಂಟು. ಪಳಗಿಸಿ ಹಲವಾರು ಆಟಗಳನ್ನು ಕಲಿಸಿ ಸರ್ಕಸ್ ಮುಂತಾಗಿ ಮನರಂಜನೆಗೆ ಬಳಸಲಾಗುತ್ತದೆ. ಹಲವಾರು ರೀತಿಯ ವೈದ್ಯಕೀಯ, ಬಾಹ್ಯಾಕಾಶ ಪ್ರಯೋಗಗಳಲ್ಲೂ ಇವನ್ನು ಉಪಯೋಗಿಸಿದೆ. ರಕ್ತದ ರೀಸಸ್ ಗಟಕ ಮೊತ್ತ ಮೊದಲು ಪತ್ತೆಯಾದದ್ದು ರೀಸಸ್ ಕೋತಿಗಳಲ್ಲಿ. ಅಂತೆಯೇ ಫಿಲಿಫೀನ್ಸ್ ದ್ವೀಪಗಳ ಏಡಿಭಕ್ಷಕ ಕೋತಿಯನ್ನು ಪೋಲಿಯೋ ಲಸಿಕೆ ಸಿದ್ಧಪಡಿಸುವ ಪ್ರಯೋಗಗಳಲ್ಲಿ ಬಳಸಲಾಯಿತು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Macaque Monkey Brain Atlas
 Primate Info Net Macaca Factsheets

ಸಸ್ತನಿ ಪ್ರಾಣಿಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
makāk kotiyu stani vargada praimeṭ gaṇada sarkopitisiḍī kuṭuṃbakkè serida makāka jātiya koti. idaralli sumāru 12 prabhedagaḻuṃṭu. dakṣiṇa eṣyadiṃda tòḍagi iṃḍòneṣya, philipīns, hainān, phārmosa, japān varègina vividha deśagaḻalli sumāru 11 prabhedagaḻū āphrikada āljīriyā, mòrākògaḻalli hāgū jibrālṭarinalli talā òṃdu prabhedavū kāṇadòrèyuvuvu. ivugaḻa paiki balu prasiddhavāduvu iṃtivè: bhāratadalli sikkuva makāka reḍiyeṭa (bānèṭ koti); makāka mulèṭa (rīsas koti); makāka sailinas (layan ṭelḍ makāk-siṃgaḻīka); japāninalli vāsisuva makāka phaskeṭa; philipīns vāsiyāda makāka airas (eḍibhakṣaka makāk); āljīriya, mòrākògaḻalli kāṇasikkuva makāka silvenas (bārbari koti).

deharacanè 
makāk kotigaḻèllavū madhyama gātradavu; dehada udda 35-75 sèṃmī. tūka 5-15 kèji. gaṃḍu hèṇṇigiṃta dòḍḍadu. bārbari kotiyannuḻidu èllavugaḻigū bālavuṃṭu. bālada udda kèlavu sèṃṭimīṭarugaḻiṃda hiḍidu sumāru 60 sèṃmī varègè iruvuduṃṭu. mukhavannu biṭṭu iḍī deha romāvṛtavāgidè. kèlavu prabhedagaḻalli talèya melè udda kūdalugaḻa `ṭopi'yuṃṭu. siṃgaḻīkada mukhada sutta jūlu idè. japānina makāk kotigè uddamīsè, gaḍḍagaḻivè. èlla kotigaḻa maibaṇṇa kaṃdu illave hasurumiśrita kappu. mūti svalpa muṃcācidè. mūgina hòḻḻègaḻu mūtiya tudiyalliradè kòṃca melbhāgadalli sthitavāgivè. makāk kotigaḻu bhārigātradavallavādarū sadṛḍha maikaṭṭu, puṣṭavāda kaikālugaḻannu paḍèdiruva balaśāli kotigaḻènisivè. dhairyaśāligaḻū haudu.

naḍavaḻikè 
sāmānyavāgi vividha vayassina èraḍū liṃgagaḻa sadasyagaḻuḻḻa saṇṇa hiṃḍugaḻalli ivu vāsisuvavu. òṃdòṃdu hiṃḍinalli sumāru 24 sadasyagaḻiruvuduṃṭu. guṃpigè balayuta gaṃḍukoti nāyaka. ivu nèlada melè hego hāgè marada melū curukāgi sāguvuvu. cènnāgi ījalū ballavu. ivugaḻa caṭuvaṭikègaḻèlla hagalinalli.

āhāra 
vividha bagèya sasya sāmagrigaḻū kīṭa, mòṭṭè muṃtāda prāṇivastugaḻū ivugaḻa āhāra.

saṃtānotpatti 
makāk kotigaḻalli saṃtānavṛddhiya nirdiṣṭa śrāyavilla. garbhāvadhiya kāla 5-7 tiṃgaḻugaḻu. sāmānyavāgi òṃdu salakkè òṃdeòṃdu mari, apūrvavāgi avaḻi marigaḻu huṭṭuvavu. marigaḻu sumāru òṃdu varṣa kāla tāyiyòṃdigè iddu nālku varṣa vayassāguva veḻègè berèyāguvuvu. ivugaḻa sarāsari jīvitakāla 30 varṣagaḻu.

mānavanòṃdigina saṃbaṃdha 
rīsas hāgū bānèṭ kotigaḻannu bhāratadalli pūjyabhāvanèyiṃda kāṇalāguttadè. ivannu sākuvudū uṃṭu. paḻagisi halavāru āṭagaḻannu kalisi sarkas muṃtāgi manaraṃjanègè baḻasalāguttadè. halavāru rītiya vaidyakīya, bāhyākāśa prayogagaḻallū ivannu upayogisidè. raktada rīsas gaṭaka mòtta mòdalu pattèyādaddu rīsas kotigaḻalli. aṃtèye philiphīns dvīpagaḻa eḍibhakṣaka kotiyannu poliyo lasikè siddhapaḍisuva prayogagaḻalli baḻasalāyitu.

ullekhagaḻu

hòragina kòṃḍigaḻu 

 Macaque Monkey Brain Atlas
 Primate Info Net Macaca Factsheets

sastani prāṇigaḻu
maisūru viśvavidyānilaya viśvakośa
ಮಕಾಕ್ ಕೋತಿ